Hackathon4Health 11-13 decembrie 2020

În acest an Centrul de Inovație și e-Health din Universitatea de Medicină și Farmacie „Carol Davila” din București și Societatea Studenților în Medicină din București se alătură echipei Johnson & Johnson România pentru organizarea celei de-a 4-a ediții a Hackathon4Health, în perioada 11-13 decembrie 2020.

Temele abordate în cadrul acestei ediții sunt:

·   Prevenția și tratamentul pacienților în oncologie, hematologie, imunologie și scleroza multiplă

·   Sănătatea mintală și calitatea vieții

·   Dispozitive medicale ale viitorului

·   Managementul și urmărirea pacientului de la diagnostic și tratament, în timpul și după pandemia Covid-19

În cadrul competiției vor participa echipe formate din 2-5 persoane, fiind încurajată și recomandată abordarea multidisciplinară a temelor.

Înscrierile se pot face până pe data de 09 decembrie 2020, ora 23:59.

Vă invităm să consultați detaliile și regulile evenimentului: https://hackathon4health.old.umfcd.ro/termeni-si-conditii/

La finalul celor două zile de lucru, echipele își vor prezenta proiectele și în urma procesului de jurizare, vor fi alese 3 proiecte câștigătoare, care vor primi din partea companiei Johnson & Johnson o finanțare pre-seed în valoare de 5.000 USD și mentorat pentru o perioadă de 6 luni de zile.

Pentru mai multe informații și pentru completarea formularului de înscriere, puteți accesa pagina evenimentului: https://hackathon4health.old.umfcd.ro/

Articolul Hackathon4Health 11-13 decembrie 2020 apare prima dată în umfcd.