Premiere Turneu Șah 2021

În perioada 14-22 ianuarie, în cadrul Campaniei „Sportul este Sănătate”, UMF „Carol Davila”, în colaborare cu Societatea Studenților în Medicină din Bucureşti, a organizat prima ediție online a Cupei de Șah UMFCD. La eveniment au participat 128 de jucători din comunitatea UMFCD.

În urma finalei, ce a avut loc vineri, 22 ianuarie, podiumul a fost ocupat de:

Locul 1: Alian Daud-Mohammad, Student anul 5, Medicină Generală;

Locul 2: Ivan Mihai Alexandru, medic rezident A.T.I., Spitalul Universitar de Urgență București;

Locul 3: Lukusa Lubamba-Alex, student anul 2, Medicină Generală.

Astăzi a avut loc festivitatea de premiere a câștigătorilor, iar trofeele au fost înmânate de domnul Rector, Prof. Dr. Viorel Jinga.

Ediția a fost coordonată de Dr. Busnatu Ştefan, Prodecan al Facultății de Medicină, Babiță Cătălin şi Neculai Adrian, reprezentanți ai SSMB și domnul Profesor Pițigoi Gabriel din cadrul catedrei de Sport.

Vă mulțumim pentru tot interesul acordat proiectului şi vă aşteptăm cu drag la următoarele ediții ale Cupei de Șah, precum şi la alte evenimente!

Articolul Premiere Turneu Șah 2021 apare prima dată în umfcd.